Diari Oficial de la Generalitat Valenciana


Sumari del DOGV 7796, del 02-06-2016 (2016/3988)

DECRET 63/2016, de 27 de maig, del Consell, pel qual es crea un centre públic de formació de persones adultes en l'establiment penitenciari d'Albocàsser.
---------------------------------------------------------------------------------------------------------------------------------------------------------

### Dades del document

Número de DOGV
:   7796

Data del DOGV
:   02-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3988


Data del document
:   27-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 63/2016, de 27 de maig, del Consell, pel qual es crea un centre públic de formació de persones adultes en l'establiment penitenciari d'Albocàsser. [2016/3988]  
La Llei Orgànica 2/2006, de 3 de maig, d'Educació, en el capítol IX regula les ensenyances per a les persones adultes i en l'article 67.6 garanteix a la població reclusa en els establiments penitenciaris la possibilitat d'accés a aquestes ensenyances.  
L'educació permanent, tant en la modalitat presencial com a distància, té com a finalitat el desenvolupament personal i professional i suposa una via eficaç per a la reinserció sociocultural de la població interna dels establiments penitenciaris.  
La Generalitat, efectuades les transferències dels mestres d'institucions penitenciàries en 2000, va procedir a crear centres públics de formació de persones adultes en tots els establiments penitenciaris existents a la Comunitat Valenciana, dotant-los d'una àmplia oferta de programes formatius que permeten, a la població interna, adquirir, actualitzar, completar i ampliar les capacitats i coneixements, així com l'obtenció de titulacions d'ensenyança reglada.  
La Direcció General d'Institucions Penitenciàries del Ministeri de l'Interior va construir un nou establiment penitenciari, en el paratge Mascarell, al terme municipal d'Albocàsser.  
La necessitat de comptar amb una organització escolar i pedagògica adequada que responga eficaçment a les necessitats formatives que demana la població interna de l'establiment penitenciari esmentat aconsella la creació d'un centre de formació de persones adultes en el mateix recinte.  
Per tot això, de conformitat amb el que estableix l'article 66 de la Llei Orgànica 2/2006, d'Educació, i l'article 15.1 de la Llei 1/1995, de 20 de gener, de la Generalitat Valenciana, de Formació de Persones Adultes, a proposta del conseller d'Educació, Investigació, Cultura i Esport, segons disposa l'article 28.c de la Llei 5/1983, de 30 de desembre, de la Generalitat, del Consell, amb la deliberació prèvia del Consell, en reunió del dia 27 de maig de 2016,  
  
DECRETE  
  
Article 1. Creació del centre  
Es crea, en el Centre Penitenciari Castelló II, el següent centre docent:  
Província: Castelló.  
Localitat: Albocàsser.  
Denominació: Centre Públic de Formació de Persones Adultes El Pla del Puig.  
Codi: 32901304.  
Titular: Generalitat.  
Domicili: carretera CV-129, km 15.  
Composició: 3 unitats del 2n nivell del cicle II i 10 unitats resta de programes formatius.  
  
Article 2. Alumnat  
Les places escolars d'aquest centre es reservaran a l'alumnat internat i subjecte a règim tancat al Centre Penitenciari Castelló II d'Albocàsser, dependent del Ministeri de l'Interior.  
  
Article 3. Organització i funcionament  
L'organització i el funcionament d'aquest centre s'ajustarà al que determina el Reial Decret 1203/1999, de 9 de juliol, i la normativa vigent de la conselleria competent en matèria educativa per als centres de formació de persones adultes.  
  
DISPOSICIONS ADDICIONALS  
  
Primera. Inscripció  
La creació del centre docent objecte d'aquest decret s'inscriurà en el Registre de Centres Docents de la Comunitat Valenciana.  
Segona. Desplegament  
Es faculta el conseller d'Educació, Investigació, Cultura i Esport perquè adopte les mesures que siguen necessàries per al compliment i desplegament del que estableix aquest decret, així com per a modificar, si és el cas, la composició i configuració del centre creat per aquest decret.  
  
DISPOSICIÓ FINAL  
  
Única. Publicació i efectes  
El present decret entrarà en vigor l'endemà de la seua publicació en el Diari Oficial de la Comunitat Valenciana i tindrà efectes a partir del curs escolar 2008-2009.  
  
València, 27 de maig de 2016  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ